"Dawk il-flus li min iħaddem qed jiffranka mir-roħs fil-prodotti taż-żejt, għandu jużahom biex iżid il-pagi tal-ħaddiema." Hekk qal ilbieraħ il-Prim Ministru Brittanniku David Cameron. Intant, hawn Malta għadna ma gawdejna xejn mir-roħs fil-prezz internazzjonali taż-żejt. Il-petrol u d-diesel tagħna għadhom l-ogħla fl-Ewropa. U minkejja l-ħafna propaganda li ssir dwar il-kontijiet tad-dawl, l-industrija, n-negozji u l-kumpaniji għadhom qed iħallsu r-rati li kien jħallsu qabel l-elezzjoni ġenerali, minkejja r-roħs rekord fil-prezz taż-żejt. Fejn qed imorru l-flus li Cameron qed jipproponi li jmorru fil-pagi tal-ħaddiema? Qed iżommhom il-Gvern ta' Joseph Muscat biex jagħmel tajjeb għall-ispejjeż li qed iżid? Jew qed imorru għand xi kumpanija taż-żejt li rabatna magħha l-Ministru Konrad Mizzi?
Għandhom jiżdiedu l-pagi